b"\n_START_ARTICLE_\nCan Garra\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici civil, molt deteriorat; es tracta d'una masia, situada al recinte de Can Roca, amb planta baixa i pis, coberta amb una teulada de dos vessants i carener perpendicular a la fa\xc3\xa7ana._NEWLINE_Al conjunt hi destaquen la porta adovellada amb arc de mig punt, decantada vers l'esquerra; les dues finestres del pis superior, emmarcades amb pedra aix\xc3\xad com els angles de l'edifici, fet amb carreus._NEWLINE_Cal fer notar l'exist\xc3\xa8ncia d'una altra construcci\xc3\xb3 situada al davant de la fa\xc3\xa7ana, m\xc3\xa9s baixa, i coberta per nom\xc3\xa9s un vessant. Hi destaca una portalada adovellada en pedra, en forma d'arc escarser."